ธปท.ชี้ไตรมาส4ปีนี้เงินเฟ้อมีโอกาสเกิน3%
ธปท.เผยแรงกดดันเงินเฟ้อมีมากขึ้นจากภาวะราคาน้ำมันและสินค้าสูงขึ้น ทำให้ให้มีโอกาสสูงเกินเป้าหมายที่ 3% ในช่วงปลายปีนี้ แต่สถานการณ์ช่วงนี้ยังไม่รุนแรงถึงขั้นต้องเรียก กนง.ประชุมฉุกเฉิน
22 มี.ค. 2554

ธปท.เผยแรงกดดันเงินเฟ้อมีมากขึ้นจากภาวะราคาน้ำมันและสินค้าสูงขึ้น ทำให้ให้มีโอกาสสูงเกินเป้าหมายที่ 3% ในช่วงปลายปีนี้ แต่สถานการณ์ช่วงนี้ยังไม่รุนแรงถึงขั้นต้องเรียก กนง.ประชุมฉุกเฉิน
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวในหัวข้อ”การสร้างความสมดุล ภายใต้การดำเนินนโยบายการเงิน(Living with capital flows:A delicate balancing act)” งานสัมมนาของนิตยสารยูโรมันนี่ ว่า จากการศึกษาพบว่าเงินเฟ้อก่อตัวขึ้นตั้งแต่เดือนม.ค.และก.พ. จากการบริโภคหรือดีมานด์ในประเทศที่เพิ่มสูงขึ้น และนำไปสู่อุปสงค์ที่สูงขึ้น มีการเรียกร้องขอค่าจ้างแรงงานเพิ่ม ทำให้การดำเนินนโยบายการเงินต้องมีความรอบครอบเพิ่มขึ้น เพราะเท่าที่ติดตามดูสถานการณ์นี้น่าจะมีไปถึงปลายปี ทำให้ในช่วงไตรมาส 4 ปีนี้มีโอกาสที่จะสูงเกิน 3% จากกรอบเป้าหมายที่ 0.5-3% 
“ในภาวะนี้ นโยบายดอกเบี้ยยังจำเป็นต้องดูแลเสถียรภาพราคา ดอกเบี้ยยังจำเป็นต้องทยอยปรับเข้าสู่ภาวะปกติเพื่อดูแลเงินเฟ้อ สร้างความมั่นใจให้คนไม่คาดการณ์เงินเฟ้อข้างน้าสูงขึ้นไปอีก แม้ว่าการปรับขึ้นดอกเบี้ยจะมีผลต่อเงินทุนไหลเข้า แต่จากการศึกษาดอกเบี้ยไม่ได้มีผลต่อเงินทุนเท่ากับศักภาพยการเติบโตทางเศรษฐกิจ และความต้องตั้งใจของนักลงทุน การทยอยปรับเพื่อให้นโยบายดอกเบี้ยเห็นผลในระยะ 6-8 ไตรมาสข้างหน้า ไม่น่าจะทำให้ส่วนต่างดอกเบี้ยเพิ่มสูงนัก เพราะทุกประเทศก็จำเป็นต้องดูแลเงินเฟ้อ ซึ่งเป็นผลจากราคาสินค้าโภคภัณฑ์สูงขึ้นเช่นกัน” นายประสารกล่าว
นายประสาร กล่าว่า ถึงแรงกดดันเงินเฟ้อจะมีมากขึ้น จากปัจจัยต่างๆ และการที่หลายฝ่ายคาดการณ์ว่าราคาน้ำมันน่าจะสูงขึ้นในระยะต่อไป จากสถานการณ์สู้รบในลิเบีย แต่ธปท.คาดว่าหากราคาน้ำมันดิบดูไบไม่สู้เกิน 130 เหรียญสหรัฐต่อบาร์เรล ก็ไม่น่าจะกระทบต่อการขยายตัวของเศรษฐกิจโลกและไทยมากนัก ดังนั้น คงยังไม่จำเป็นถึงขั้นต้องเรียกประชุมคณะกรรมการนโยบายการเงิน(กนง.)เป็นวาระพิเศษแต่อย่างไร แต่ต้องติดตามสถานการณ์และปัจจัยต่างๆ ทั้ง ลิเบียและญี่ปุ่นที่กิ่ให้เกิดภาวะเงินทุนไหลเข้าออกเร็วอย่างใกล้ชิดต่อไป 
ทั้งนี้ ธปท.ยังประเมินอัตราการเติบโตทางเศรษฐกิจปีนี้ไว้เท่าเดิมที่ระดับ 3-5% ภายใต้อัตราเงินเฟ้อพื้นฐานที่คาดไว้ที่ 2-3% และเงินเฟ้อทั่วไปที่ 2-4%